
Ikt. szám: Iga/210-3/2023.
Jegyzőkönyv

Készült: 
Kunszentmiklós Roma Nemzetiségi Önkormányzat Képviselő-testületének 2023. május 31-én tartott rendkívüli ülésén.

Jelen vannak: 
Rituper Lajos Attila elnök


Tagok:


Farkas Károly


Mendi Zsolt
Meghívottak közül jelen van:


Károlyi Mónika Katalin, jegyző

Márkus Irén, költségvetési ügyintéző


Horváth Andrea jegyzőkönyvvezető
Rituper Lajos Attila elnök:

Köszönti a megjelenteket, megállapítja, hogy a képviselő-testület határozatképes, mert 4 főből 3 fő megjelent. Megállapítja, hogy a döntéshozatalban résztvevők száma: 3. 16.05 órakor megnyitja az ülést. Javaslatot tesz a napirendi pontokra. 

1./ 2022. évi belső ellenőrzési összefoglaló jelentés (1. számú előterjesztés)
Előterjesztő: Rituper Lajos Attila elnök
2./ 2022. évi költségvetési beszámoló (2. számú előterjesztés)
Előterjesztő: Rituper Lajos Attila elnök

3./ Egyéb ügyek, bejelentések 
Előterjesztő: Rituper Lajos Attila elnök

A döntéshozatalban résztvevők száma: 3. 
A Kunszentmiklós Roma Nemzetiségi Önkormányzat Képviselő-testülete – egyhangúlag, 3 igen szavazattal, ellenszavazat nélkül - az alábbi határozatot hozza: 
Határozat
5/2023. (V. 31.) VTKEB sz.

Tárgy: Napirend meghatározása
1./ 2022. évi belső ellenőrzési összefoglaló jelentés (1. számú előterjesztés)
Előterjesztő: Rituper Lajos Attila elnök
2./ 2022. évi költségvetési beszámoló (2. számú előterjesztés)
Előterjesztő: Rituper Lajos Attila elnök

3./ Egyéb ügyek, bejelentések 
Előterjesztő: Rituper Lajos Attila elnök

1. napirendi pont: 2022. évi belső ellenőrzési összefoglaló jelentés
Rituper Lajos Attila elnök:

Javasolja, hogy a Kunszentmiklós Roma Nemzetiségi Önkormányzat a 2022. éves belső ellenőri összefoglaló jelentését fogadja el! A Képviselő-testület bízza meg Rituper Lajos Attila elnököt és Károlyi Mónika Katalin jegyzőt a további teendők ellátásával!
Felteszi szavazásra a javaslatát.

A döntéshozatalban résztvevők száma: 3.

A Kunszentmiklós Roma Nemzetiségi Önkormányzat egyhangúlag – 3 igen szavazattal, ellenszavazat nélkül - az alábbi határozatot hozza: 

Határozat

6/2023. (V.31.) KRNÖ

Tárgy: 2022. évi belső ellenőrzési összefoglaló jelentés
A Képviselő-testület úgy határoz, hogy 

1./ a 2022. éves belső ellenőri összefoglaló jelentését elfogadja;
2./ megbízza Rituper Lajos Attila elnököt és Károlyi Mónika Katalin jegyzőt a további teendők ellátásával.
Felelős: Rituper Lajos Attila elnök

Határidő: 2023. május 31.
2. napirendi pont: 2022. évi költségvetési beszámoló
Rituper Lajos Attila elnök:

Javasolja, hogy a Kunszentmiklós Roma Nemzetiségi Önkormányzat Képviselő-testülete az előterjesztésben foglaltaknak megfelelően a Kunszentmiklósi Roma Nemzetiségi Önkormányzat 2022. évi költségvetési beszámolóját fogadja el. Hozzon határozatot, hogy a 2022. évi maradvány összegét elfogadja, amelyet 186.465 Ft-ban határoz meg. Bízza meg Rituper Lajos Attila elnököt és Károlyi Mónika Katalin jegyzőt a további teendők ellátásával!
Felteszi szavazásra a javaslatát.

A döntéshozatalban résztvevők száma: 3.

A Kunszentmiklós Roma Nemzetiségi Önkormányzat egyhangúlag – 3 igen szavazattal, ellenszavazat nélkül - az alábbi határozatot hozza: 

Határozat

7/2023. (V.31.) KRNÖ

Tárgy: 2022. évi költségvetési beszámoló
A Képviselő-testület úgy határoz, hogy 

1./ az előterjesztésben foglaltaknak megfelelően a Kunszentmiklósi Roma Nemzetiségi Önkormányzat 2022. évi költségvetési beszámolóját elfogadja;

2./ a 2022. évi maradvány összegét elfogadja, amelyet 186.465 Ft-ban határoz meg;

2./ megbízza Rituper Lajos Attila elnököt és Károlyi Mónika Katalin jegyzőt a további teendők ellátásával!
Felelős: Rituper Lajos Attila elnök

Határidő: 2023. május 31.
3. napirendi pont: Egyéb ügyek, bejelentések
Mendi Zsolt:

Kéri, hogy amennyiben van rá lehetőség, akkor Liszt Ferenc utca környékére helyezzenek ki kamerát, hiszen az illegálisan kihelyezett hulladékok felszámolását véleménye szerint csak így lehetne megszüntetni. Hozzáteszi, hogy többször látták, hogy olyan személyek is vittek szemetet oda, akik nem is ott laknak, pedig senkinek nem szabadna.
Több kérdés, hozzászólás nem volt.

Rituper Lajos Attila elnök:

Megköszöni a megjelenést, és 16.30 órakor bezárja az ülést. 
kmf.


Rituper Lajos Attila
Farkas Károly

   elnök
jegyzőkönyv-hitelesítő
KRNÖ 2023. május 31.


